|  |
| --- |
| **Konkurentsiameti (KA) DigiVesi projektijuht** |
| **Peamine ülesanne:** KA projektijuht koordineerib ja korraldab KA tegevusi, mis on seotud DigiVesi arendusega ning jälgib, et DigiVesi projektiga saaksid veereformi teekaardi KA panusega tegevused loogiliselt sidustatud. |
| **DigiVesi PROJEKT** |
| **Digiarenduse sisu**: DigiVesi on veeteenuse reformiga paralleelselt arendatav jätkusuutliku vee-ettevõtluse efektiivse majandamise koostööplatvorm. Projekti eesmärk on luua tööriistade kogu, mis toetab kohalike omavalitsuste ja vee-ettevõtete strateegilist ja operatiivset juhtimist, optimeerib ressursikasutust ning tagab läbipaistvuse rahastajatele ja teenuse tarbijatele.*Lisainfo:* [*DigiVesi: digitööriistad ühisveevärgi ja -kanalisatsiooni arengu juhtimiseks | Keskkonnainvesteeringute keskus*](https://kik.ee/et/kiki-enda-projektid/digivesi-digitooriistad-uhisveevargi-ja-kanalisatsiooni-arengu-juhtimiseks) |
| **Veeteenuse reform** |
| **Veereformi põhieesmärk**: saavutada jätkusuutlik vee-ettevõtlus nii, et vajalikud investeeringud kaetaks veetariifist. Reform peab muutma veeteenuse kulutõhusamaks, jäädes samas taskukohaseks selliselt, et ühisveevärgi ja -kanalisatsiooni (ÜVVK) teenuse mõistlik hind ja hea kvaliteet oleks tagatud kõikjal Eestis läbi aegade.*Lisainfo:* [*Veereformi teekaart 2025+*](https://kliimaministeerium.ee/sites/default/files/documents/2025-06/Vee-ettev%C3%B5tluse%20reformi%20teekaart%202025-2035.pdf) |

**DigiVesi KA projektijuhi tööülesanded**

* DigiVesi projektiga seotud KA-poolsete tegevuste läbiviimiseks tööplaani, ajakava ning riskide ja nende ennetusmeetmete kaardistamine, vajadusel tegevuste eelarvestamise ettevalmistamine.
* DigiVesi projektiga seotud KA-poolsete tegevuste koordineerimine, majasisene vastutuse ja ülesannete jaotamine, tegevuste plaanipärase täitmise jälgimine, vajadusel koosolekute korraldamine.
* DigiVesi projekti tutvustamine, koosolekutel osalemine ja KA esindamine otsuste tegemisel, tagamaks seda, et välja töötatavad lahendused vastaks KA ja riigi vajadustele.
* DigiVesi projektimeeskonna töö jälgimine, vahetulemitega tutvumine, nende kvaliteedi ja eesmärgipärasuse jälgimine veereformi ja KA seisukohast ning tagasiside andmine.
* Kommunikatsiooni ja koostöö korraldamine KA ning DigiVesi projektimeeskonna, Kliimaministeeriumi, vee-ettevõtjate ja teiste sidusrühmade vahel.
* DigiVesi projekti vahetulemuste ja arengufaaside tutvustamine KA juhtkonnale ja asjakohastele ministeeriumitele, vajadusel ettekannete tegemine projekti raames korraldatud sündmustel.
* Aruandluse tagamine, et KA-poolsed tegevused, otsused ja vahetulemused oleksid dokumenteeritud ja kättesaadavad edaspidiseks kasutamiseks.

**DigiVesi KA projektijuhi töö sisulised eesmärgid ja tulemid**

| Tegevus | Tulemus | Täpsustus |
| --- | --- | --- |
| 1. Vee-ettevõtja põhiste majanduskavade riikliku auditeerimismehhanismi ja hinnaregulatsiooni digilahenduste vajaduste selgitamine ning DigiVee arendustega sidustamise taotlemine. | Riiklik auditeerimismehhanism ja hinnaregulatsioon on DigiVeega ühtse tervikuna sidustatud. Prototüübi abil on simuleeritud regulatsiooni toimimist ja hinnaotsusele jõudmise protsess on töökindel. | Tagab regulatsioonimehhanismi efektiivse toimimise ja arendamise. |
| 2. Vee-ettevõtte tegevuse tulemusnäitajate (KPI) mudeli digilahenduste vajaduste selgitamine ning DigiVee arendustega sidustamise taotlemine. | KPI mudel koos hinnastiimulitega on DigiVeega sidustatud ja testitud. Prototüüp võimaldab läbi viia võrdlusanalüüse ning tulemused vastavad avalikustamise nõuetele. | Toetab läbipaistvat ja motiveerivat hinnaregulatsiooni. |
| 3. Kohustuslike algandmete (majanduslikud, tehnilised, teenuse kvaliteediga seotud) väljaselgitamine ning sidustamine DigiVee arendustega. | Kohustuslikud algandmed on määratletud, kogumise protsessid on kirjeldatud ja DigiVeega sidustatud. | Tagab andmete usaldusväärsuse ja kasutatavuse regulatsioonis. |
| 4. Veeteenuse baaskvaliteedistandardi sidustamine tegevustega 1–3 ulatuses. | Baaskvaliteedistandard on sidustatud ja tulemused on kooskõlas majanduskavade, hinnaregulatsiooni ja KPI mudeliga. | Loob tervikliku kvaliteedi- ja hinnastamise raamistikku. |
| 5. DigiVee andmeanalüüsi võimaluste selgitamine ja arenduste taotlemine, mis vastavad Konkurentsiameti aastaraamatu vee-ettevõtluse aruande koostamise vajadustele. | DigiVee andmeanalüüsi funktsionaalsus toetab aastaraamatu koostamist ja võimaldab regulaarset andmepõhist seiret. | Vähendab käsitööd ja parandab aruannete kvaliteeti. |